Sitora Farmonovaning jamoasi “KVN yozgi kubogi” gʻolibi boʻldi

Bishkekning “Aziya Mix” jamoasi Sochida boʻlib oʻtgan “KVN yozgi kubogi —2018” gʻolibi boʻldi. Bu haqda jamoaning oʻzbekistonlik ishtirokchisi Sitora Farmonova Instagramʼdagi sahifasida maʼlum qildi.

“Ura, biz yutdik! KVNga, Aleksandr Vasilyevich Maslyakovga oʻyin, samimiyat, mehribonlik, quvonch koʻz yoshlari, gʻalaba va KVNning ajoyib katta oilasi uchun rahmat”, — deya yozuv qoldirgan aktrisa va boshlovchi.

Mazkur kubokda Markaziy Osiyoning ikki jamoasi — 2016-yilda KVN Oliy ligasi gʻolibi boʻlgan “Aziya Mix” va oʻtgan mavsum chempionlari — Ostonaning “Sparta” jamoasi bellashdi.